CELEX: 32015R1776
Language: sk
Date: 2015-10-05 00:00:00
Title: Nariadenie Rady (EÚ) 2015/1776 z 5. októbra 2015, ktorým sa zrušuje nariadenie (ES) č. 872/2004 o ďalších reštriktívnych opatreniach voči Libérii

6.10.2015   
            
            
               SK
            
            
               Úradný vestník Európskej únie
            
            
               L 259/1
            
         NARIADENIE RADY (EÚ) 2015/1776
   z 5. októbra 2015,
   ktorým sa zrušuje nariadenie (ES) č. 872/2004 o ďalších reštriktívnych opatreniach voči Libérii
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 215,
   so zreteľom na spoločnú pozíciu Rady 2004/487/SZBP z 29. apríla 2004 o ďalších reštriktívnych opatreniach voči Libérii (1),
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:
   
               (1)
            
            
               V nariadení Rady (ES) č. 872/2004 (2) sa stanovilo zmrazenie finančných prostriedkov a hospodárskych zdrojov fyzických a právnických osôb, orgánov a subjektov uvedených v prílohe k uvedenému nariadeniu.
            
         
               (2)
            
            
               Rada prijala 5. októbra 2015 rozhodnutie (SZBP) 2015/1782 (3) implementujúce rezolúciu Bezpečnostnej rady Organizácie Spojených národov č. 2237 (2015) z 2. septembra 2015, ktorou sa ukončili opatrenia týkajúce sa zákazu cestovania, uložené v bode 4 rezolúcie BR OSN č. 1521 (2003), a opatrenia týkajúce sa zmrazenia majetku uložené v bode 1 rezolúcie BR OSN č. 1532 (2004).
            
         
               (3)
            
            
               Nariadenie (ES) č. 872/2004 je preto vhodné s okamžitou účinnosťou zrušiť,
            
         PRIJALA TOTO NARIADENIE:
   Článok 1
   Nariadenie (ES) č. 872/2004 sa zrušuje.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Luxemburgu 5. októbra 2015
      
         
            Za Radu
         
         
            predseda
         
         N. SCHMIT
      
   
   
      (1)  Ú. v. EÚ L 162, 30.4.2004, s. 116.
   
      (2)  Nariadenie Rady (ES) č. 872/2004 z 29. apríla 2004 o ďalších reštriktívnych opatreniach voči Libérii (Ú. v. EÚ L 162, 30.4.2004, s. 32).
   
      (3)  Rozhodnutie Rady (SZBP) 2015/1782 z 5. októbra 2015, ktorým sa zrušuje spoločná pozícia 2004/487/SZBP o ďalších reštriktívnych opatreniach voči Libérii a ktorým sa mení spoločná pozícia 2008/109/SZBP o reštriktívnych opatreniach voči Libérii (pozri stranu 25 tohto úradného vestníka).